
Put završava jamom 

Uskoro će nam na vrata zakucati privatni izvršitelji. Oni će moći da iseljavaju iz stanova i kuća, 
da popisuju, procenjuju, plene i da ulaze u stanove protiv volje vlasnika. Jedino nisu nadležni 
u slučaju presude o vraćanju na posao zaposlenog koji je nezakonito dobio otkaz. 


Iako u proteklih nedelju dana vrednost 
dinara u odnosu na evro iz dana u dan 
sve više pada, i sam evro proživljava 
teške trenutke jer je dostigao najnižu 
vrednost u prokeklih godinu i po dana 
u odnosu na dolar i jen. To zapravo 
znači da dinar uspeva da pada brže čak 
i od evra, koga ruše kriza, kojoj se ne 
nazire kraj, i špekulacije o томе hoče li 
Grčka ostati u evrozoni ili ne. 

Domači ekonomisti ne kriju da 
nema načina da se stvarno zaustavi 
pad dinara i otvoreno govore da će 
dinar biti u padu cele godine. Ako je 
vremenska prognoza prethodnih ne- 
delja bila nesigurna, pa nismo znali 
kada ćemo se znojiti, a kada pokisnuti 
do gole kože - ova monetarna prognoza 
je sasvim izvesna. Ekonomsti kažu da 
dinar pada jer ne postoji realna osnova 
na kojoj bi kurs počivao, pre svega za- 
to što je privreda Srbije skoro potpuno 
uništena i ne postoje skoro nikakvi 
izvozni kapaciteti, pa zbog toga oce- 
njuju poteze Narodne banke Srbije 
kao uzaludne i naglašavaju da NBS 
pokušava da „odbrani neodbranjivo ££ 

Ko god da dobija, mi gubimo 

Već godinama usamljeni glasovi koji 
se ponekad čuju u medjima govore 
da je kurs dinara nerealno visok i da 
pogoduje samo tzv. uvozničkom lobiju 
koji robu plaća u evrima, a prodaje u 
dinarima, pa što je dinar jači, to je više 
zarade, i to nam skuplje prodaju svoju 
robu. Ovo je jedan od faktora koji je 
doprineo potpunoj propasti naše pri- 
vrede, pored pljačkaške privatizacije, 


pretvaranja industrijskog zemljišta u 
građevinsko, čerupanja fabrika itd. Jak 
dinar odgovara i političarima na vlasti 
koji valjda misle da smo svi budale i da 
ćemo poverovati da stabilan kurs ima 
neke veze sa stvarnom stabilnošću. Za 
zaštitu ove laži Narodna banka je za 
manje od pola godine potrošila preko 
milijardu evra (!) u pokušajima da 
spreči potpunu propast dinara. 

Istovremeno, sve je jači bankarski 
lobi kome upravo odgovara slabljenje 
dinara u odnosu na evro. Zato što su 
Dinkić i njegovi saradnici, za koje je 
suvišno upotrebiti bilo kakav epitet, 
terali narod da uzima kola na lizing, 
kredite za stanove, kredite za belu 
tehniku, kredite za letovanje u Grčkoj, 
kredite za refinansiranje kredita koji 
su uzeti da bi se vratili krediti... Zato 
što su svi ovi krediti vezani za evro 
ili švajcarski franak. Setite se kako 
su u medijima govorili da uzimamo 
kredite u evrima, a ne u švajcarcima 
- to je kao da su govorili da je bolje 
da te obese nego da te zakolju. Zato 
što svaki put kada dinar oslabi za 1% 
banke zarade preko pola milijarde 
evra. Pola milijarde evra koje izvuku 
iz naših džepova, ogule sa naše kože, 
isisaju iz naših života. 

Dolazi vreme privatnih izvršitelja 

Dok pokušavamo da sastavimo 
kraj sa krajem stiže vest da će nam 
uskoro na vrata zakucati privatni (tzv. 
profesionalni) izvršitelji. Kakva su 
ovlašćenja ovih legalnih otimača? Oni 
će moći da iseljavaju iz stanova i kuća, 



da prikupljaju podatke o imovinskom 
stanju dužnika, kao i da popisuju, pro- 
cenjuju ali i plene i prodaju kako po- 
kretnu imovinu, tako i nepokretnosti 
dužnika. Štaviše, izvršitelji će moći da 
ulaze u stanove i protiv volje vlasnika. 
Dakle, ako nećeš da otvoriš vrata, oni 
ti provale u kuću. 

Zanimljiv je podatak da novi izvršitelji 
nisu nadležni u slučaju presude o vra- 
ćanju na posao zaposlenog koji je ne- 
zakonito dobio otkaz. Jasno je, ako 
duguješ pare državi ili banci doći će 
neki dripci da ti uzmu sve što imaš, a 
ako te gazda otpusti, tužiš ga i dobiješ 
presudu o vraćanju na posao, sa njom 
ćeš moći da obrišeš dupe, kao i do sad. 
A ti, šta radiš za to vreme? Ne buniš se? 
Dobro ti je? Ako nije, šta čekaš? Da ne 
čekaš možda da ti život da limun, pa da 
napraviš limunadu? Sve što nam pripa- 
da ćemo morati sami da uzemo, ali niko 
od nas to ne može sam - zato moramo 
da se udružimo i da se zajedno borimo 
za svoja prava. Da se oslonimo jedni na 
druge, jer nikog drugog nemamo. 


POKAŽITE Ml KAPITALISTU, I JA ĆU VAM POKAZATI KAKO IZGLEDA KRVOPIJA” (Malkolm X) 






AKTUilNO 

Banda se ujedinila protiv svih nas 



U Srbiji, nepune dve nedelje po 
okončanju drugog kruga izbora 
za predsednika Republike, odvija 
se neviđena farsa. Izborna krađa, 
potkrepljena čak i dokazima u vidu 
džakova punih glasačkih listića, 
umesto da bude nagrađena kuka- 
ma i motikama narodnog gneva, 
dobija još i na ,,legitimitetu“. Ima- 
mo pred sobom jednu tragikomič- 
nu situaciju u kojoj se predsednik 
države zaklinje poslanicima čiji je 
izbor, samo nekoliko dana pre sop- 
stvenog dolaska na vlast, on lično 
doveo u pitanje. Iz cele ove cirkuske 
predstave svakome normalnom po- 
staće jasno da izbori ništa ne mogu 
da promene, i da rešenje treba tražiti 
drugde, na primer u revoluciji. 
Jedina promena koja je, doduše, 
usledila nakon ove lakrdijaške par- 
lamentarne svetkovine, koju po- 
litičarski kriminalci još uvek ima- 
ju drskosti da nazivaju izborima, 
jeste promena Predsednika. Više 
ne vlada lepi maneken, koji ume 
pred kamerom ljupko da maše i 
osmehuje se, nego kandidat koga 
krasi upornost, potvrđena valjda još 
u vreme kad je najavljivao da će, dok 
god ne ostvari ambicije, sedeti na 
stiroporu ili pak stameno istrajavati 
u štrajku glađu. 

Posebna priča su nevažeći glasački 
listići koji umalo ne pređoše cenzus. 
Kukavice? Ne bih rekao... Kako mo- 
že biti kukavica onaj ko na bilo koji 
način iskaže svoje mišljenje protiv 


korumpirane bulumente? Nikako. 
Kukavica je, da ne upotrebim neki 
drugi, teži izraz, onaj koji svoju 
zadnjicu, zahvaljujući glasovima la- 
kovernih glasača smesti u fotelju, iz 
koje kasnije trguje i sobom, i onima 
koji ga zaokružiše, pa postane deo 
„vladajuće većine“ ili nastavi da se 
bogati preko svake mere sa pozicija 
„parlamentarne opozicije“. Doduše, 
i za takvu vrstu beskičmenjaštva je 
potrebna hrabrost. 

Tako, stranački aktivni profesori 
Univerziteta katedru menjaju 
političkom govornicom, a na 
fakultetu umesto znanja, kako 
je zakonom vrlo loše regulisano, 
studentima prodaju maglu. Mo- 
gućnosti da nešto ućare široko 
se otvaraju nakon svakih izbora 
čak i studentima, a naročito 
onim posebno ambicioznim, čija 
pripadnost ovoj ili onoj stranci 
obezbeđuje dobre pozicije u nau- 
čno - nastavnim ustanovama. 
Nakraju, ono što su mnogi videlikao 
jedini uspeh ovih izbora - da narod 
shvata da može da menja, vrlo brzo 
će se ispostaviti kao greška načinjena 
površinskim sagledavanjem stvari. 
Ono što predstoji, to je budžetski 
kolaps, u kome će lice kapitalizma 
i parlamentarne demokratije biti 
kristalno jasno vidljivo. A tada, 
umesto olovke, motku u ruke. I, 
naravno, pamet u glavu! 

Slobodan Stamenčić 


„Nove” Crvene 
brigade i FAIP 

U redakciju „Milanskog dnevnika” 
stiglo je ovih dana pismo koje je, 
navodno, poslato od organizacije 
Crvene brigade, poznate po svojim 
militantnim antikapitalističkim ak- 
tivnostima tokom 70-ih godina pro- 
šlog veka. U ovom pismu poziva se 
na nove napade protiv kapitalizma, 
političara i bankara. Agencija ANSA 
takođe je prošle nedelje dobila 
pismo, s istim potpisnikom, koje, 
međutim, za nedavne terorističke 
napade u Itahji okrivljuje državu, 
smatrajući da je cilj ovakvih akcija 
širenje straha u pobunjenim masa- 
ma i kompromitovanje narastajućeg 
antikapitalističkog raspoloženja u 
ovoj zemlji. Vrlo je simptomatično 
da se navodna reinkarnacija Crvenih 
brigade javila samo nekoliko dana 
nakon što je italijanski predsednik 
Napolitano upozorio da bi se zemlja 
mogla ponovno naći u političkom 
nasilju kakvo je trajalo za vreme 70- 
ih godina. Istovremeno, oglasila se i 
misteriozna Neformalna anarhistička 
organizacija (FAI), koja koristi po- 
tpuno istu skraćenicu kao italijanska 
i španska anarhistička federacija, što 
doprinosi konfuziji kompromituju- 
ćoj po međunarodni anarhistički i 
anarhosindikalistički pokret, čiji su 
italijanski i španski FAI sastavni deo. 
Ova fantomska organizacija najavila je 
terorističke akcije u vreme održavanja 
predstojećih olimpijskih igara u Velikoj 
Britaniji, i dodala da je tesno povezana 
s pomenutom reinkarnacijom Crve- 
nih brigada. Podsetićemo na istorijski 
podatak da su se i uoči rasplamsavanja 
gerilskog rata u Italiji tokom 70-ih prvo 
pojavile i delovale pseudokomunističke 
organizacije, za koje je kasnije utvrđeno 
da su sačinjene od policijsko-fašisti- 
čkih elemenata tajno organizovanih 
od strane države kako bi se ugrozilo 
jačanje radničkog i antikapitalističkog 
pokreta. Postoje mišljenja da će 
eventualne akcije koje će sprovesti fan- 
tomski FAI i “nove” Crvene brigade 
poslužiti kao opravdanje za jačanje 
državno-policijskog terora uoči 
očekivanog novog talasa socijalnih 
protesta ovog leta, ne samo u Velikoj 
Britaniji za vreme olimpijade, već i u 
čitavoj Evropi. 




ex-Idolmladih 


DRŽAVNIIDEOLOŠKI APARflTI k 

Politički sistem Biće krvi! 


Dok gledamo kako su se nakon 
izbora političari rastrčali unaokolo, 
dogovarajući i procenjujući različite 
varijante kojima bi mogli da u na- 
rednoj vladi najbolje zaštite svoje, 
i interese segmenta vladajuće klase 
koje predstavljaju, ponovo se dovodi 
u pitanje smisao ovakvog političkog 
sistema i uloge političkih partija u 
njemu. Na osnovu toga kako živi- 
mo, na osnovu neskrivene pljačke 
naroda koju sprovode i na svaki 
način beskrupuloznog ponašanja 
vlastodržaca, jasno je da im interesi 
radnica i radnika nisu na srcu - no, 
čemu onda sve to? 

Politički državni ideološki 
aparat (PDIA), kao i svi ostali 
DIA, kao svoj primarni cilj 
ima reprodukciju proizvodnih 
odnosa, odnosno kapitalističkih 
odnosa izrabljivanja. PDIA to 
konkretno postiže pokoravanjem 
pojedinaca političkoj ideologiji 
države, odnosno „demokratskoj", 
,,posrednoj“ (parlamentarnoj) ili 
,,neposrednoj“ (plebiscitarnoj ili 
fašističkoj) ideologiji. PDIA čini 
čitav politički sistem, u konkret- 
nom slučaju Srbije, parlamentarna 
demokratija polupredsedničkog ili 
premijersko-predsedničkog tipa, sa 
svim političkim partijama. 

Šta je uloga PDIA? Kao 
što smo rekli, PDIA za svoj cilj 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


ima reprodukovanje proizvodnih 
odnosa, što postiže stvaranjem 
ideje legitimnosti vlasti vladajuće 
klase. Reprodukujući ideju da 
parlamentarna demokratija daje le- 
gitimitet vladajućoj klasi da nastavi 
sa eksploatacijom populacije, PDIA 
služi stvaranju iluzije da različite 
političke partije „brane” interese 
različitih segmenata društva, te da 
se glasanjem za parlament narod 
„izjašnjava” o svojim interesima i 
„poklanja” svoje poverenje nekoj od 
političkih partija. Time se postiže 
iluzija društvenog konsenzusa o 
glavnim društvenim pitanjima, 
iako u realnosti, kroz sistemske 
strukture, radnice i radnici nemaju 
nikakav uticaj na ono što se dešava u 
njihovim životima. 

Političke partije zapravo re- 
prezentuju različite segmente 
vladajuće kapitalističke klase - 
od krajnje reakcionarnih, poput 
DSS i Dveri u Srbiji, do krajnje 
„liberalnih” - sve vreme ne dovode- 
ći u pitanje okvire propisane samom 
prirodom kapitalističkog uređenja. 
Iluzija izbora je tu da bi, dok se 
nastavlja sa „uobičajenim poslom” 
brutalne pljačke i eksploatacije, 
narod bio pacifikovan uverenjem da 
se i on nešto pita u političkom životu 
zemlje. 

PDIA proizvodi predstavu 
legitimnosti vlasti da bi vladajuće 
klase nesmetano mogle da nastave 
sa svojom pljačkom. Tu lažnu 
legitimnost narod im može oduze- 
ti preuzimanjem vansistemskih 
političkih funkcija - borbom i 
organizovanjem u revolucionarne 
organizacije koje su nužno oruže za 
preuzimanje vlasti, kao i sopstvenih 
života i budućnosti u svoje ruke. 
Politika se stvara u parlamentu, 
ali to je njihova politika, a narod 
je u stanju da, na ulicama, radnim 
mestima, svojim naseljima i gde god 
je ponižavan i eksploatisan, borbom, 
stvara svoju politiku oslobođenja. 

Ratibor Trivunac 


Ima ona epizoda Simpsonovih kada matori 
kapitalista Mister Burns ide na sistematski 
pregled. U bolnici mu otkrivaju sve moguće 
bolesti i zaraze, ali nekim čudom, njegov 
naizgled oronuli organizam funkcioniše 
nikad zdravije. Nakon detaljne analize, 
stručnjaci zaključuju da sve te boleštine za- 
pravo deluju međusobno u idealnom odno- 
su, blokirajući jedna drugu. Svi su dobili po 
nešto, a namćorasti negativac funkcioniše 
bolje nego ikad. Kohabitacija, rekli bismo! 

U realnosti stvari deluju nešto komplikova- 
nije, pre svega zahvaljujući direktnoj akciji 
krvnih zrnaca. Učili smo o imunološkoj 
funkciji leukocita - belih krvnih zrnaca, 
a poznata su nam i crvena krvna zrnca - 
eritrociti, čija je glavna uloga dopremanje 
kiseonika do tkiva, kao i oslobađanje od 
ugljen-dioksida. 

Ali ne bi život bio to što jeste da se sastoji 
samo od odbrane od boleština i sizifovskog 
šetanja kiseonika i ugljen dioksida tamo- 
amo. Jer tu su i ostala, od mikroskopa ja- 
vnosti namerno skrivana krvna zrnca! Mo- 
žda ste na ,,Diskaveriju“ već zakačili onu 
emisiju o kanabocitima, zelenim krvnim 
zrncima, koja na organizam utiču opuštaju- 
će i nadahnjujuće, s tim da njihov višak mo- 
že izazvati i blagu zatupljenost i paranoju. 
Pre nekoliko brojeva „Politikinog zabavnika“ 
mogli ste da čitate i o kvirocitima, krvnim 
zrncima duginih boja koja određuju nivo 
sposobnosti za alternativno funkcionisanje 
organizma, a koja u većim količinama do- 
vode do izopačenosti i egoizma. 

A tu su i fekalociti, žuta krvna zrnca, vrlo 
štetna i u malom broju jer za svoje postoja- 
nje od organizma parazitski crpe velike koli- 
čine energetskih zaliha, što može dovesti do 
apatije, pada imuniteta, pa i smrti. Treba biti 
obazriv i s nivoom modrocita, plavih krvnih 
zrnaca koja forsiraju samoodrživačku pri- 
padnost grupi i plemenu, koji, ukoliko 
je povišen, dovodi do agresivnog i des- 
truktivnog ponašanja. Tu su i crna krvna 
zrnca (anarhociti), zadužena za bunt, prkos 
i sabotažu, a u ektremnim solucijama i za 
koketiranje sa smrću i autodestruktivnost. 
Naravno, u organizmu najčešće dolazi do 
preovlađujućih kombinacija nekoliko tipova 
krvnih zrnaca, kao što je sve nepopularnija 
žuto-plava (fekalomodrocitizam) ili u svetu 
sve popularnija crveno-crna kombinacija 
(eritroanarhizam). 

Zato, dajte krv na analizu i pazite šta unosi- 
te u sebe. 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 


Da li ste VT 
znali o 

...da od ukupnog broja 
osakaćene dece u svetu 
46% ostane bez ruke i 
noge zahvaljujući oružju 
proizvedenom u SAD-u. 

Ч _ 9 
















Španski sindikat anarhosindikalista CNT 
pozvao je na mobilizaciju za podršku ge- 
neralnom štrajku protiv mera štednje i de- 
sničarske vlade u Španiji. U periodu od 29. 
maja do 15. juna planirane su razne akcije, 
mitinzi, protesti, edukativne radionice i ostali 
oblici sindikalnih aktivnosti. U pozivu CNT-a 
između ostalog se ističe: „Опо što su vlade 
i poslodavci želeli biće sasvim drugačije od 
onoga što će dobiti. Mere štednje doprinose ja- 
čanju izrabljivanja i represije nad radnicima, ali 
istovremeno stvaraju uslove za preduzimanje 
direktnih akcija i jačanje radničke solidarno- 
sti. Jedini put do oslobođenja za nas radnike 
je da preuzmemo kontrolu nad sopstvenom 
borbom: da se borbom, koja je usmere- 
na protiv i van svih struktura koje su sa 
državom u kolaboraciji, i direktnim akcijama 
suprotstavimo i porazimo kapitalističko zlo”. 

Pobuna proizvodača odeće u Kambodži 

23. maj. Pripadnici obezbeđenja napali su juče 
u Pnom Penu radnike iz dva pogona firme 


,,SL” koja snabdeva odećom imperijalističke 
firme „Levis”, „Gap” i „Н&М”. Oko 5.500 
zaposlenih, što čini više od 90% radnog 
osoblja, učestvovalo je u protestu zbog 
kojeg je angažovano preko 300 pripadnika 
policije i vojske. Pobuni je prethodio prekid 
pregovora između uprave i zaposlenih, koji 
su tražili poboljšanje uslova rada, a Mi- 
nistarstvo za socijalna pitanja je naložilo 
radnicima da obustave protest i vrate se na 
posao. Žuti sindikat, Asocijacija radnika u 
industriji odeće (GMAC) smatra da će širenje 
ovakvih pobuna obustaviti „strana ulaganja” 
u Kambodži, i pozvao vladu da oštro slomi 
ovakve „ilegalne” štrajkove koji se služe 
„nasiljem” i „mafijaškim” metodama. (Tbe 
Phnom Pehn Post) 

Čileanski rudari bakra najavljuju 
novištrajk 

Nakon nedavnog (18. maja) velikog štrajka 
čileanskih proizvođača bakra u državnoj 
firmi „Kodelko” (CODELCO), koji su 


masovno podržali i rudari podugovorci iz 
privatnog sektora, Konfederacija radnika 
u proizvodnji bakra (CTC) najavila je 
generalni štrajk. Ovaj sindikat smatra da 
uprava krši dogovore izborene štrajkovima 
iz 2007. i 2008, što potvrđuju sve učestalija 
samovoljna otpuštanja radnika i smanjivanje 
plata. „Rad na određeneno i podugovorski 
status pretvorili su radnike u industriji 
bakra u robove 21. veka”, izjavio je Kristijan 
Kuevaz, predstavnik sindikata, dodajući: 
„Neoliberalni ekonomski model doveo 
je radnike u istu situaciju u kojoj su bili 
pre više od veka”. U čileanskoj industriji 
bakra dve trećine radne snage čine ra- 
dnici unajmljeni preko privatnih firmi, a 
forsiranje podugovorskog statusa jasno po- 
tvrđuje nameru države da „Kodelko”, koji 
je nacionalizovan u vreme socijalističkog 
predsednika Aljendea, i koji je među 
vodećim proizvođačima bakra u svetu, 
ponovo prepusti na milost i nemilost pri- 
vatnom kapitalu. (IPS News net) 


Centar za liberterske studije predstavlja: 

ZAGRCNUTIIITRANZICIJI 


Zbirka socijalno angažovanih radova, u koju su 
ušli najbolji tekstovi prispeli na konkurs, objavlje- 
na je krajem 2008. Obuhvata pesme, priče, grafike, 
stripove, slike preko dvadeset stvaralaca. 



Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šiirovane riječi 


1. suprotnost od ništamira; 

2. suprodno od avredak; 

3. vrsta kostadreke; 

4. mladunče kućnog ljubimca, 
nije kučeta; 

5. dolazi posle dvahineloze; 

6. suprotna je od damice; 

7. ime glumca Uvilisa; 

8. cvet sličan kačabulki; 

9. vrsta lutki, ženski kenturati; 

10. malo drugačija dođiseja; 

11. umetnička čoka; 

12. tonac koji voli buba mare. 

Rešenja iz prošlog broja: 

I. pilav; 2. Vogošća; 3. čovek; 4. sastanak; 5. pukovnik; 
6. vagabundo; 7. Zubin; 8. pandur; 9. jablan; 10. čaršija; 

II. vazelin; 12. matura. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
































































































